Lae plasenta | Health24
Posted by: Annatjie | 2012/03/20
Ek is tans 7 weke swanger. Het al vir twee weke bloeding wat eers bruin was, maar nou rooi is. Nie genoeg om ''n doekie vol te maak nie, net as ek badkamer toe gaan is dit daar.
Ek het gister ''n sonar gehad. Die dokter sê die hartklop is reg en die CRL ook. Sy sê ek bloei omdat my plasenta laag lê en oor my cervix is. Sy sê sy glo dit sal later vanself regkom.
Ek gebruik tans 200mg Utrogestan.
Is die plasenta wat so laag lê en die gevolglike bloeding gevaarlik? Kan dit ''n miskraam veroorsaak? Kan dit geboorte defekte veroorsaak?
Wat is die kans dat dit sal regkom?
'n Laag liggende plasenta "migreer" later na die regte posisie in die uterus. Daar is altyd 'n moontlikheid vir 'n miskraam, maar ek stel voor dat jy ontspan en jouself nie daaroor bekommer nie. 'n Laag liggende plasenta word nie met geboorte defekte geassosieer nie.